ຄະນະຝັງສົບ ຜູ້ເສຍຊີວິດ ຍ້ອນອີໂບລາ ທີ່ກ້າຫານ ຂອງໄລບີເຣຍ 
​​ວຽກ​ງານ​​ຂອງ​ພວກເຂົາ​ເຈົ້າ ​ບໍ່​ພຽງ​ແຕ່ມີ​ຄວາມ​ສ່ຽງ​ທາງດ້ານ​ສຸຂະພາບ ​ເທົ່ານັ້ນ. ມັນ​ຍັງ​ມີ​ຄວາມ​ເຄັ່ງ​ຕຶງ ດ້ານ​ຄວາມ​ຮູ້ສຶກອີກ​ດ້ວຍ.
ເລື້ອງລາວທີ່ເກີດຂຶ້ນຢູ່ທົ່ວໄປ ໃນນະຄອນຫລວງມອນໂຣເວຍ ປະເທດໄລບີເຣຍ ກາຍມາເປັນເລື້ອງທຳມະດາໄປແລ້ວ ຄືຜູ້ປ່ວຍ ທີ່ເປັນ ຍິງໄວໜຸ່ມຄົນນຶ່ງບໍ່ຍອມໄປໂຮງໝໍ ໃນເວລາພະນັກງານ ແພດໄດ້ຂໍຮ້ອງໃຫ້ນາງໄປ ແລະຊຸມຊົນທັງໝົດ ກໍຢາກໃຫ້ນາງເຮັດ ຕາມຄຳຂໍນັ້ນ ດຽວນີ້ຜູ້ຍິງຄົນດັ່ງກ່າວ ແມ່ນເສຍຊີວິດແລ້ວ ແລະ ຫຼາຍໆຄົນໃນຊຸມຊົນນັ້ນ ກໍໄດ້ຕິດເຊື້ອພະຍາດອີໂບລາ ຜູ້ສື່ຂ່າວ ວີໂອເອ Benno Muchler ໄດ້ຕິດຕາມຄະນະຝັງສົບ ຂອງທ້ອງ ຖິ່ນຊຶ່ງໄດ້ນຳເອົາສົບ ຂອງຜູ້ຍິງຄົນດັ່ງກ່າວ ອອກໄປຈາກໝູ່ບ້ານ ທີ່ຕັ້ງຢູ່ໃນເມືອງ Margibi ອັນເປັນເຂດນຶ່ງທີ່ໄດ້ຮັບຜົນກະທົບ ຢ່າງໜັກ ໃນໄລບີເຣຍ ແລະໄດ້ຝັງສົບຂອງນາງ ໃນປ່າຊ້າຢູ່ໃກ້ ຄຽງນັ້ນ ເປັນທີ່ໜ້າມະຫັດສະຈັນຫຼາຍ ຫຼັງຈາກທີ່ໄດ້ທຳການຝັງສົບ ຫຼາຍກວ່າ 200 ສົບ ມາແລ້ວ ກໍບໍ່ມີຜູ້ໃດຢູ່ໃນຄະນະດັ່ງກ່າວ ຕິດພະຍາດອີໂບລາເລີຍ Benno Muchler ມີ ລາຍລະອຽດກ່ຽວກັບເລື້ອງນີ້ ຊຶ່ງໄຊຈະເລີນສຸກ ຈະນຳເອົາມາສະເໜີທ່ານ ໃນອັນດັບຕໍ່ໄປ ນ້ອງຊາຍຂອງແມ່ຍິງທີ່ເສຍຊີວິດຮ້ອງໄຫ້ອອກມາວ່າ ຍິງຄົນນຶ່ງໄດ້ເສຍຊີວິດແລ້ວ ນ້ອງຊາຍຂອງນາງ ເສຍໃຈຫຼາຍ ຄະນະຝັງສົບທ້ອງຖິ່ນ ພ້ອມແລ້ວ ທີ່ຈະນຳເອົາສົບອອກໄປຈາກໝູ່ບ້ານ ໃນເຂດຊຸມຊົນ Robertsfield ທີ່ຢູ່ ໃກ້ໆກັບເດີ່ນບິນສາກົນຂອງໄລບີເຣຍ ທ່ານ Emmanuel N B Flomo ທີ່ມີກ້ອງຖ່າຍວີດີໂອນ້ອຍໆ ແມ່ນ ເປັນຫົວໜ້າຄະນະ ຝັງສົບນີ້ ການຍົກຍ້າຍສົບທີ່ຕິດແປດດ້ວຍພະຍາດ ອີໂບລາ ແມ່ນເປັນວຽກທີ່ມີຄວາມ ສ່ຽງສູງ ການຖ່າຍວີດີໂອນັ້ນ ກໍເປັນ ເລື້ອງທີ່ຫຍຸ້ງຍາກອັນນຶ່ງ ເຈົ້າບໍ່ສາມາດເຄື່ອນຍ້າຍໄດ້ຢ່າງວ່ອງໄວ ເວລາໃສ່ຊຸດຄືກັບພວກຜູ້ ຊາຍຄະນະຝັງສົບ ເຫຼົ່ານັ້ນໃສ່ຢູ່ ເຄື່ອງຂອງຕ້ອງໄດ້ປົກຄຸມໄວ້ ແລະ ໄດ້ຖືກຂ້າເຊື້ອໂຣກຫຼັງຈາກນັ້ນ ຄືກັນ ກັບທຸກໆສິ່ງ ໃນທົ່ວບໍລິເວນ ແຫ່ງນີ້ ພວກພະນັກງານເກັບກູ້ສົບເລີ້ມດ້ວຍ ລົດຂົນສົ່ງສົບ ແລະ ຕໍ່ຈາກນັ້ນ ກໍແມ່ນເຮືອນຂອງຜູ້ຍິງຄົນດັ່ງກ່າວ ທ່ານ Flomo ຫົວໜ້າຄະນະຝັງສົບເວົ້າວ່າ: ຜູ້ສື່ຂ່າວວີໂອເອເວົ້າຂຶ້ນວ່າ:  ທ່ານ Flomo ເວົ້າຕໍ່ໄປວ່າ: ຍິງສາວທີ່ອາໄສຢູ່ໃນຕູບນ້ອຍຫຼັງນີ້ ທີ່ມີພຽງແຕ່ຕຽງນອນອັນດຽວ ໝໍ້ຄົວກິນ ແລະ ຟືນ ຈຳນວນນຶ່ງ ນາງໄດ້ນອນຢູ່ເທິງເສື່ອທີ່ວາງຢູ່ ກັບພື້ນ ແລະປົກຄຸມດ້ວຍກອງເຄື່ອງນຸ່ງ ທ່ານ Flomo ເວົ້າຕໍ່ໄປວ່າ: ຫຼັງຈາກໄດ້ຂ້າເຊື້ອໂຣກຕາມສົບແລ້ວ ພວກເກັບກູ້ສົບແມ່ນກຽມພ້ອມ ທີ່ຈະນຳເອົາສົບ ໃສ່ເຂົ້າໄປໃນຖົງສົບ ທ່ານ Flomo ເວົ້າວ່າ: ໃນຂະນະທີ່ພວກພະນັກງານ ກຳລັງຂ້າເຊື້ອໂຣກນອກຊຸດເຂົາເຈົ້າຢູ່ນັ້ນ ພໍ່ຂອງເດັກນ້ອຍ ຮ້ອງໃສ່ເຂົາເຈົ້າຕ່າງໆນາໆ ສາມີຂອງຜູ້ຍິງທີ່ເສຍຊີວິດ ພຽງແຕ່ສາມາດເບິ່ງ ພວກພະ ນັກງານຫາມສົບ ພັນລະຍາຂອງລາວອອກໄປ ຄະນະຝັງສົບ ໄດ້ນຳເອົາສົບໄປທີ່ໝູ່ບ້ານຢູ່ໃກ້ຄຽງ ພວກພະນັກງານເກັບກູ້ສົບ ໄດ້ຝັງສົບ ຜູ້ຍິງຄົນນັ້ນ ຢູ່ຫ່າງໄກອອກໄປ ໃນປ່າແຫ່ງນຶ່ງ ຫຼັງຈາກທີ່ໄດ້ຝັງສົບ ຫຼາຍກວ່າ 200 ສົບມາແລ້ວ ນັບຕັ້ງແຕ່ມີການ ລະບາດຂອງພະຍາດ ອີໂບລາ ໃນບໍລິເວນເຂດຂອງເຂົາເຈົ້າ ບໍ່ມີຜູ້ໃດເລີຍຢູ່ໃນຄະນະຝັງສົບ  ໄດ້ລົ້ມປ່ວຍ ວຽກງານຂອງພວກເຂົາເຈົ້າ ບໍ່ພຽງແຕ່ມີຄວາມສ່ຽງທາງດ້ານສຸຂະພາບ ເທົ່ານັ້ນ ມັນຍັງມີ ຄວາມເຄັ່ງຕຶງດ້ານຄວາມຮູ້ສຶກອີກດ້ວຍ ຍ້ອນເປັນການເຄົາລົບ ຕໍ່ຜູ້ຍິງທີ່ເສຍຊີວິດ ແລະ ຄອບຄົວຂອງນາງ ເຂົາເຈົ້າບໍ່ຢາກໃຫ້ຂ້າພະເຈົ້າຖ່າຍວີດີໂອ ກ່ຽວກັບວິທີເອົາສົບຂອງນາງລົງສູ່ຂຸມຝັງສົບ ພວກພະນັກງານກ່າວວ່າ ເຂົາເຈົ້າບໍ່ຢ້ານເລີຍ ເຂົາເຈົ້າຈຳເປັນຕ້ອງເຮັດວຽກນັ້ນ ເພາະວ່າ ຖ້າເຂົາເຈົ້າບໍ່ເຮັດແລ້ວ ປະຊາຊົນໃນເຂດດັ່ງກ່າວ ກໍຈະຕິດ ແລະ ຕາຍຍ້ອນພະຍາດ ອີໂບລາ ອີກຫຼາຍຂຶ້ນ (( Benno Muchler, VOA News, Margibi County, Liberia ))